ai4bharat/Pralekha huggingface dataset:
பாதுகாப்பு அமைச்சகம்
ராணுவ தின அணிவகுப்பில் ஆளில்லாத குட்டி விமானங்களின் வலிமையை இந்திய ராணுவம் வெளிப்படுத்தியது
உள்நாட்டில் வடிவமைக்கப்பட்டு உருவாக்கப்பட்ட 75 ஆளில்லாத குட்டி விமானங்களின் வலிமையை 2021 ஜனவரி 15 அன்று தில்லி கண்டோன்மெண்ட்டில் நடைபெற்ற ராணுவ தின அணிவகுப்பில் இந்திய ராணுவம் வெளிப்படுத்தியது. செயற்கை நுண்ணறிவு திறனால் உந்தப்பட்ட தாக்குதல் செயல்பாடுகள் மற்றும் இதர ஆதரவு நடவடிக்கைகள் மேற்கொள்ளப்பட்டன.
புதிய மற்றும் வளர்ந்து வரும் தொழில்நுட்பங்களை தொடர்ந்து பயன்படுத்தி வரும் இந்திய ராணுவம், எதிர்கால பாதுகாப்பு சவால்களை எதிர்கொள்ளும் வகையில் படையினரை மட்டுமே சார்ந்திராமல் தொழில்நுட்பத்தையும் சிறப்பாக பயன்படுத்தும் அமைப்பு என்பதை அங்கீகரிக்கும் வகையில் இன்றைய நிகழ்ச்சி அமைந்திருந்தது.
செயற்கை நுண்ணறிவு, தானியங்கி ஆயுத அமைப்புகள், குவாண்டம் தொழில்நுட்பங்கள், ரோபாடிக்ஸ், மேக கணினியியல், கணிதம் சார்ந்த போர்முறை ஆகியவற்றில் அதிகமாக இந்திய ராணுவம் முதலீடு செய்து வருகிறது.
சிந்தனையாளர்கள், புது நிறுவனங்கள் , சிறு, குறு மற்றும் நடுத்தர தொழில் நிறுவனங்கள், தனியார் துறை மற்றும் கல்வி துறையினர், பாதுகாப்பு ஆராய்ச்சி மற்றும் வளர்ச்சி அமைப்பு, மற்றும் ராணுவ பொதுத் துறை நிறுவனங்கள் ஆகியவற்றின் ஒத்துழைப்போடு பல்வேறு தொழில்நுட்ப முன்னெடுப்புகளில் இந்திய ராணுவம் ஈடுபட்டுள்ளது.
இவற்றில் ஒன்றான செயற்கை நுண்ணறிவு ஆளில்லாத குட்டி விமான தாக்குதல் நடவடிக்கைகள் இந்திய ஸ்டார்ட் அப் ஒன்றின் பங்களிப்போடு செய்யப்பட்டுள்ளன. ஆயுத தளங்களில் இந்திய ராணுவத்தின் தற்சார்புக்கான தொடக்கத்தை இத்திட்டம் அடையாளப்படுத்துவதோடு, சமீபத்திய டிஜிட்டல் தொழில்நுட்பங்களை அதன் மனித வளத்தோடு இணைப்பதற்கான ராணுவத்தின் உறுதியையும் வெளிப்படுத்துகிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688807
-----
(Visitor Counter : 184
வணிகம் மற்றும் தொழில்துறை அமைச்சகம்
ரியல் எஸ்டேட் மேம்பாடு, தொழில்துறை பூங்காக்கள், சூப்பர் ஸ்பெஷாலிட்டி மருத்துவமனைகள் ஆகியவற்றுக்காக துபாய் அரசு, ஜம்மு-காஷ்மீர் அரசுக்கு இடையே புரிந்துணர்வு ஒப்பந்தம்
ரியல் எஸ்டேட் மேம்பாடு, தொழில்துறை பூங்காக்கள், ஐடி கோபுரங்கள், பல்நோக்கு கோபுரங்கள், சரக்கு போக்குவரத்து, மருத்துவக் கல்லூரி, சூப்பர் ஸ்பெஷாலிட்டி மருத்துவமனை மற்றும் பலவற்றிற்காக துபாய் அரசுடன் புரிந்துணர்வு ஒப்பந்தம் ஒன்றில் ஜம்மு-காஷ்மீர் அரசு நிர்வாகம் இன்று கையெழுத்திட்டது.
இந்த நாளின் முக்கியத்துவம் குறித்து பேசிய மத்திய வர்த்தகம் மற்றும் தொழில்கள் துறை அமைச்சர் திரு பியூஷ் கோயல், துபாய் அரசாங்கத்துடன் புரிந்துணர்வு ஒப்பந்தத்தில் கையெழுத்திட்டதன் மூலம், ஜம்மு-காஷ்மீர் வளர்ச்சிப் பாதையில் பயணிக்கும் வேகத்தை உலகம் அங்கீகரிக்கத் தொடங்கியுள்ளது என்றார்.
உலகம் முழுவதற்கும் ஒரு வலுவான சமிக்ஞையை இந்த புரிந்துணர்வு ஒப்பந்தம் அளிக்கிறது, உலகளாவிய சக்தியாக இந்தியா மாறுவதில் குறிப்பிடத்தக்க பங்கை ஜம்மு-காஷ்மீர் கொண்டுள்ளது என்று அவர் கூறினார்.
மேலும் பேசிய அவர், இந்த புரிந்துணர்வு ஒப்பந்தம் ஒரு மைல்கல்லாகும், இதைத் தொடர்ந்து உலகம் முழுவதும் இருந்து முதலீடுகள் இங்கு குவியும் என்றார். பெரிய வளர்ச்சிக்கான தூண்டுதலாக இது இருக்கும் என்று கூறிய அமைச்சர், துபாயில் இருந்து பல்வேறு நிறுவனங்கள் முதலீட்டில் அதிக ஆர்வம் காட்டியுள்ளன என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleseDetail.aspx?PRID=1764732
----
(Visitor Counter : 183
நிதி அமைச்சகம்
2021-22ம் நிதியாண்டில் மொத்த நேரடி வரி வசூல் 47% அதிகரிப்பு
2021-22ம் நிதியாண்டின் நேரடி வரி வசூல் 22.09.2021 நிலவரப்படி, ரூ. 5,70,568 கோடி. கடந்த நிதியாண்டின் இதே காலத்துடன் ஒப்பிடுகையில் ரூ. 3,27,174 கோடி வசூலானது. இது 74.4 சதவீதம் அதிகரிப்பை காட்டுகிறது.
கடந்த 22ம் தேதி வரை, நிகர நேரடி வசூல் ரூ. 5,70,568 கோடி. இதில் கார்ப்பரேஷன் வரி ரூ. 3,02,975கோடி, தனிநபர் வருமான வரி ரூ. 2,67,593 கோடி ஆகியவை அடங்கும்.
வருமானவரி ரீபண்ட் வழங்குவதற்கு முன்பு, 2021-22ம் ஆண்டுக்கான மொத்த நேரடி வரி வசூல் ரூ. 6,45,679 கோடி. இது இதற்கு முந்தைய ஆண்டுடன் ஒப்பிடுகையில் ரூ. 4,39,242 கோடி. இந்த நிதியாண்டில் வரி வசூல் 47 சதவீத வளர்ச்சியை கண்டுள்ளது.
2021-22ம் நிதியாண்டில் இதுவரை ரீபண்ட் தொகையாக ரூ.75,111 கோடி வழங்கப்பட்டுள்ளது.
மேலும் விவரங்களுக்கு:
https://pib.gov.in/PressReleasePage.aspx?PRID=1757715
மத்திய அமைச்சரவை
இந்தியாவின் அணுகுமுறை திட்டத்திற்கு அமைச்சரவை ஒப்புதல்: சர்வதேச அளவில் வகைப்படுத்தப்பட்ட பொருள்கள் மற்றும் சேவைகளுக்கான பதிவு குறியீடுகளுக்கான நைஸ் ஒப்பந்தம்
சர்வதேச அளவில் வகைப்படுத்துவதற்கான அடையாள அர்த்தமுள்ள கூறுகள் அமைப்பை உருவாக்குவதற்கான வியன்னா ஒப்பந்தம்  தொழில் துறை வடிவமைப்புகளுக்கான சர்வதேச வகைபாடுகளை உருவாக்குவதற்கான லோகர்னோ ஒப்பந்தம்
பிரதமர் திரு.நரேந்திர மோடி தலைமையிலான மத்திய அமைச்சரவை  சர்வதேச அளவில் வகைப்படுத்தப்பட்ட பொருள்கள் மற்றும் சேவைகளுக்கான பதிவு குறியீடுகள் தொடர்பான நைஸ் ஒப்பந்தம்.
 சர்வதேச அளவில் வகைப்படுத்தப்பட்ட அடையாள அர்த்தமுள்ள கூறுகள் குறித்த வியன்னா ஒப்பந்தம்  தொழில் துறை வடிவமைப்புகளுக்கான சர்வதேச வகைபாடுகளை உருவாக்குவதற்கான லோகர்னோ ஒப்பந்தம் ஆகியவற்றுக்கான இந்தியாவின் அணுகுமுறை திட்டத்திற்கு ஒப்புதல் வழங்கியது.
நைஸ், வியன்னா மற்றும் லோகர்னோ ஒப்பந்தங்களில் தொடர்பு ஏற்படுத்துவது இந்தியாவில் அறிவுசார் சொத்து அலுவலகத்திற்கு உதவும். உலகளவில் பின்பற்றப்படும் பகுப்பாய்வுகளின்படி வணிக முத்திரை மற்றும் வடிவமைப்பு விண்ணப்பங்களுக்கான பிரிவுகளை இது எளிதாக்கும்.
சர்வதேச பகுப்பாய்வு அமைப்புகளில் இந்திய வடிவமைப்புகள், அடையாள அர்த்தமுள்ள கூறுகள் மற்றும் பொருள்கள் இடம் பெறுவதற்கு இது வாய்ப்பளிக்கும்.
இந்த தொடர்பு வெளிநாட்டு முதலீட்டாளர்களுக்கு இந்தியாவில் அறிவுசார் சொத்து அலுவலகங்கள் தொடர்பான நம்பிக்கையை ஏற்படுத்தும் என்று எதிர்பார்க்கப்படுகிறது.
மாற்றியமைப்பதில் மறுஆய்வு மற்றும் முடிவு மேற்கொள்வதற்கான நடைமுறைகளில் உரிமைகளை நிலைநாட்டுவதற்கு ஒப்பந்தத்தின் கீழ் வசதி செய்யப்படும்.
தகவல் மற்றும் ஒலிபரப்பு அமைச்சகம்
பியர் பாவ்லோ பசோலினியின் சர்ச்சைக்குள்ளான படைப்பு நூற்றாண்டு காண்கிறது!
சிறப்புவாய்ந்த இத்தாலியத் திரைப்படக் கலைஞருக்கு 53வது இந்திய சர்வதேச திரைப்பட விழா  அஞ்சலி செலுத்துகிறது
பியர் பாவ்லோ பசோலினியின் சர்ச்சைக்குள்ளான படைப்பு நூற்றாண்டு காண்கிறது. சிறப்புவாய்ந்த இத்தாலியத் திரைப்படக் கலைஞருக்கு 53வது இந்திய சர்வதேச திரைப்பட விழா  அஞ்சலி செலுத்துகிறது.
19 வயதிலேயே கவிஞராக அறியப்பட்ட அவர், 1954 இல் தனது முதல் திரைக்கதை எழுதும் முன்பே நாவல்கள் மற்றும் கட்டுரைகளை எழுதியுள்ளார். மிகுந்த பரபரப்பை ஏற்படுத்திய அவரது முதல் படைப்பான ‘அக்காட்டோன்’  அவரது சொந்த நாவலை அடிப்படையாகக் கொண்டது. அவரின் படைப்பில் மத நம்பிக்கைகளுக்கு எதிரான கருத்துக்கள் இருந்தது என்ற குற்றச்சாற்றின் அடிப்படையில் அவர் கைது செய்யப்பட்டார்.
'ஓடிபஸ் ரெக்ஸ்' ; 'தி டெகாமரோன்' ; ‘பிக்ஸ்டி’, ‘தி ஹாக்ஸ் அண்ட் தி ஸ்பாரோ’, ‘தி கொஸ்பெல் ஆக்கார்டிங்க் டூ செயின்ட் மேத்யு’, ‘தி கேன்டர்பரி டேல்ஸ்’  மற்றும் ‘அரேபியன் நைட்ஸ்’  போன்ற அவரின் சில படைப்புகளில் சர்ச்சைக்குரிய கருத்துக்களை வெளிப்படுத்தினார். இந்த சிறப்புவாய்ந்த இத்தாலியத் திரைப்படக் கலைஞரின் படைப்புகள், 53வது இந்திய சர்வதேச திரைப்பட விழாவில்  திரையிடப்படுகின்றது.
அறிவியல் மற்றும் தொழில்நுட்பத்துறை
எஸ்.டி.என்-1 மற்றும் 2 வகைகளின் கீழ் உள்ள மரபணு திருத்தப்பட்ட தாவரங்களின் ஒழுங்குமுறை திறனாய்வுக்கான நிலையான செயல்பாட்டு நடைமுறைகள், 2022 வெளியீடு
புதிய மூலக்கூறு தொழில்நுட்பங்கள் மற்றும் அவற்றின் சாத்திய செயல்பாடுகளினால் நவீன உயிரி தொழில்நுட்பம் வேகமாக முன்னேறி வருகிறது. மரபணு திருத்தப்பட்ட தாவரம் என்பது பல்வேறு துறைகளில் அபரிமிதமான பொருளாதார சாதிய கூறுகளுடன் கூடிய உயிரி ஆராய்ச்சி மற்றும் கண்டுபிடிப்பு சம்பந்தமான தொழில்நுட்பங்களுள் ஒன்று. இது போன்ற தாவரங்களின் பாதுகாப்பான மதிப்பீட்டிற்கு வழிமுறைகளை உருவாக்கும் ஆக்கப்பூர்வமான பணியை விரிவான ஆலோசனைகளின் வாயிலாக மத்திய அறிவியல் மற்றும் தொழில்நுட்ப அமைச்சகத்தின் கீழ் செயல்படும் உயிரி தொழில்நுட்பத்துறை தொடங்கியது.
சுற்றுச்சூழல் பாதுகாப்புச் சட்டம் 1986- இல் விதிகள் 1989-இன் ஆணைகள் 7 முதல் 11 வரை மரபணு திருத்தப்பட்ட தாவரங்களின் எஸ்.டி.என் -1 மற்றும் 2 வகைகளுக்கு விலக்கு அளிப்பது குறித்து மார்ச் 30, 2022 அன்று சுற்றுச்சூழல், வனம் மற்றும் பருவநிலை மாற்ற அமைச்சகம் அறிவிக்கை வெளியிட்டது. இதையடுத்து ஏப்ரல் 28, 2022 அன்று நடைபெற்ற மரபணு மாற்றத்திற்கான ஆய்வுக் குழுவின் 231-வது கூட்டத்தில் மாதிரி வழிமுறைகளில் மாற்றம் கொண்டுவரப்பட்டு குழுவால் ஒப்புதல் அளிக்கப்பட்டது. இதன் பிறகு மே 17, 2022 அன்று ‘மரபணு திருத்தப்பட்ட தாவரங்களின் பாதுகாப்பான மதிப்பீட்டுக்கு வழிமுறைகள், 2022’ அரசிதழில் வெளியிடப்பட்டது.
நிறுவன உயிரி பாதுகாப்பு குழுக்களால் உயிரி பாதுகாப்பு ஒழுங்குமுறை செயல்படுத்தப்படுவதற்காக, அனைத்து பங்குதாரர்களிடையே புரிதலை ஏற்படுத்துவதற்காக, நிலையான செயல்பாட்டு நடைமுறைகளும், சரிபார்ப்பு பட்டியலும் தயாரிக்கப்பட்டன. மரபணு மாற்றத்திற்கான ஆய்வுக் குழுவின் பரிந்துரைகளின் அடிப்படையில், அக்டோபர் 4, 2022 அன்று ‘எஸ்.டி.என்-1 மற்றும் 2 வகைகளின் கீழ் உள்ள மரபணு திருத்தப்பட்ட தாவரங்களின் ஒழுங்குமுறை திறனாய்வுக்கான நிலையான செயல்பாட்டு நடைமுறைகள், 2022’ வெளியானது.
வேளாண் துறையில் மரபணு திருத்தம் தொடர்பான ஆராய்ச்சி மற்றும் செயல்பாடுகளில் ஏற்பட்டுள்ள மிகப்பெரிய வளர்ச்சி மற்றும் முன்னேற்றத்தைக் கருத்தில் கொண்டு இந்த வழிகாட்டுதல்களும், நடைமுறைகளும் விலைமதிப்பில்லாத ஆவணமாகத் திகழும். இதன்மூலம் தாவர வகைகளின் வளர்ச்சி துரிதப்படுத்தப்படுவதுடன், ஒப்புதல் அளிப்பதற்கான நேரமும் குறையும் என்று எதிர்பார்க்கப்படுகிறது. இவை மட்டுமல்லாது, இந்திய அரசின் தற்சார்பு இந்தியா என்ற இலக்கை அடைவதிலும் இந்த முயற்சி மிகப் பெரிய பங்கு வகிக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1871153
(
கலாசாரத்துறை அமைச்சகம்
கலாச்சார அமைச்சகம் 2020ஆம் ஆண்டு ஜூன் 19 முதல் 21 ஆம் தேதி வரை நமஸ்தே யோகா என்ற பிரச்சாரத்தை ஏற்பாடு செய்து 2020 சர்வதேச யோகா தினத்தை கொண்டாடுகிறது.
மத்திய கலாச்சார மற்றும் சுற்றுலாத்துறை அமைச்சர் திரு. பிரஹ்லத் சிங் படேல் தெரிவித்தார் சர்வதேச யோகா தினத்தை முன்னிட்டு  புராண கிலாவில் உள்ள தனது வீட்டில் சூரிய நமஸ்காரம் செய்யப்போவதாகவும் அனைவரும் தன்னுடன் இணைந்து அவரவர் வீடுகளில் சூரிய நமஸ்காரம் செய்யவும் வேண்டுகோள் விடுத்தார். பிரதமர் திரு நரேந்திர மோடி யோகாவின் மகத்துவத்தைப் புரிய வைக்கும் வண்ணம் யோகா தினத்தை பரிசாக வழங்கியுள்ளார் என்றும், நமது அன்றாட வாழ்க்கையில் யோகா பயிற்சி செய்ய வேண்டும் என்றும் திரு பிரஹ்லாத் சிங் கூறினார்.
திரு பிரஹ்லாத் சிங் சமூக ஊடகங்களில் ஒரு வீடியோ செய்தியை வெளியிட்டு, அனைவரும் தங்கள் சூரிய நமஸ்கார் வீடியோவை #10 மில்லியன் சூரியநாமஸ்கார் & # நமஸ்தே யோகா என்ற Hash tag பயன்படுத்தி சமூக ஊடக தளங்களில் வெளியிடுமாறு கேட்டுக்கொண்டார், இதனால் இது ஒரு பொது இயக்கமாக மாறக்கூடும் என்றும். சகமக்களிடையே சுகாதார விழிப்புணர்வை ஏற்படுத்தும் என்றும் தெரிவித்தார். கலாச்சார அமைச்சரின் இந்தச் செய்தி சமூக ஊடகங்களில் பெரும் வரவேற்பைப் பெற்று வருகிறது. 2020 சர்வதேச யோகா தினத்தில் சுமார் 10 மில்லியன் மக்கள் சூரிய நமஸ்காரம் செய்ய அவருடன் இணையக்கூடும் என்றும் அவர் நம்பிக்கை தெரிவித்தார்.
எல்லோருடைய வாழ்க்கையிலும் யோகாவை இன்றியமையாத பகுதியாக மாற்றும் இலக்கை அடைய 2020ஆம் ஆண்டு ஜூன் 19 முதல் 21 ஆம் தேதி வரை நமஸ்தே யோகா என்ற பிரச்சாரத்தை ஏற்பாடு செய்வதன் மூலம் கலாச்சார அமைச்சகம் 2020 சர்வதேச யோகா தினத்தை கொண்டாடுகிறது.
சுகாதாரம் மற்றும் குடும்ப நலத்துறை அமைச்சகம்
நாட்டில் கொவிட் சிகிச்சை பெறுபவர்களின் எண்ணிக்கை இன்று 2.77 லட்சமாக குறைந்தது
நாட்டில் கொவிட் சிகிச்சை பெறுபவர்களின் எண்ணிக்கை இன்று 2,77,301-ஆக குறைந்துள்ளது. இது மொத்த பாதிப்பில் 2.72 சதவீதம்.
கடந்த 24 மணி நேரத்தில், கொவிட் சிகிச்சை பெறுபவர்களின் எண்ணிக்கையில், 1,389 பேர் குறைந்துள்ளனர். புதிதாக 20,021 பேருக்கு தொற்று ஏற்பட்டுள்ளது. அதே நேரத்தில் 21,131 பேர் குணமடைந்து வீடு திரும்பியுள்ளனர்.
குணமடைந்தவர்களின் மொத்த எண்ணிக்கை 98 லட்சத்தை  நெருங்குகிறது. குணமடைந்தோர் பங்கு 95.83 சதவீதமாக அதிகரித்துள்ளது.
நம்நாட்டில் ஒரு மில்லியன் மக்கள் தொகையில் பாதிப்பு 7,397 ஆக உள்ளது. ஆனால் உலக சராசரி 10,149 ஆக உள்ளது. ரஷ்யா, இங்கிலாந்து, பிரேசில், பிரான்ஸ் மற்றும் அமெரிக்காவில் ஒரு மில்லியன் மக்கள் தொகைக்கு பாதிப்பு இந்தியாவை விட மிகஅதிகமாக உள்ளது. கடந்த 24 மணி நேரத்தில், 279 பேர் உயிரிழந்துள்ளனர்.
இந்தியாவில் ஒரு மில்லியன் மக்கள் தொகைக்கு இறப்பு 107 என உள்ளது. இது உலகிலேயே மிகக்குறைவானது ஆகும். உலக சராசரி இறப்பு 224 ஆகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1684058
பிரதமர் அலுவலகம்
இந்தியாவின் 73-வது குடியரசு தினத்திற்கு வாழ்த்துக்கள் தெரிவித்த உலகத் தலைவர்களுக்குப் பிரதமர் நன்றி தெரிவித்துள்ளார்
இந்தியாவின் 73-வது குடியரசு தினத்திற்கு வாழ்த்துக்கள் தெரிவித்த உலகத் தலைவர்களுக்குப் பிரதமர் திரு.நரேந்திர மோடி நன்றி தெரிவித்துள்ளார்.
நேபாளப் பிரதமரின் டுவிட்டர் பதிவுக்குப் பிரதமர் பதிலளித்து கூறியிருப்பதாவது;
“உங்களின் அன்பான வாழ்த்துக்களுக்கு நன்றி. PM @SherBDeuba நமது வலுவான, தொன்மையான நட்புறவை மேலும் பலப்படுத்த நாம் ஒருங்கிணைந்து தொடர்ந்து பணியாற்றுவோம்.”
பூடான் பிரதமரின் டுவிட்டர் பதிவுக்குப் பிரதமர் பதிலளித்து கூறியிருப்பதாவது;
“இந்தியாவின் குடியரசு தினத்தன்று உங்களின் அன்பான வாழ்த்துக்களுக்கு நன்றி. @PMBhutan பூடானுடன் தனித்துவ, நீடித்த நட்புறவுக்கு இந்தியா ஆழமான மதிப்பைக் கொண்டுள்ளது. பூடான் அரசுக்கும், மக்களுக்கும் வாழ்த்துக்கள். நமது உறவுகள் மேலும் மேலும் பலப்படட்டும்.”
இலங்கைப் பிரதமரின் டுவிட்டர் பதிவுக்குப் பிரதமர் பதிலளித்து கூறியிருப்பதாவது;
“பிரதமர் ராஜபக்சேவுக்கு நன்றி. சுதந்திரத்தின் 75 ஆண்டு வரலாற்றைக் கொண்டாடுவதால் இந்த ஆண்டு நமது இரு நாடுகளின் சிறப்புக்குரியதாகும். நமது மக்களுக்கிடையேயான உறவுகள் தொடர்ந்து வலுப்படட்டும்.”
இஸ்ரேல் பிரதமரின் டுவிட்டர் பதிவுக்குப் பிரதமர் பதிலளித்து கூறியிருப்பதாவது;
“இந்தியாவின் குடியரசு தினத்திற்கு உங்களின் இனிய வாழ்த்துக்களுக்காக நன்றி. PM @naftalibennett கடந்த நவம்பர் மாதம் நடந்த நமது சந்திப்பை நான் மகிழ்ச்சியுடன் நினைவு கூர்கிறேன். உங்களின் முன்னேறுவதற்கான உங்களின் கண்ணோட்டத்துடன் இந்தியா – இஸ்ரேல் நட்புறவு தொடரும் என்று நான் நம்புகிறேன்.”
பாதுகாப்பு அமைச்சகம்
பாதுகாப்பு உற்பத்தியின் மதிப்பு
2022-23 நிதியாண்டில் முதல் முறையாக பாதுகாப்பு உற்பத்தியின் மதிப்பு ஒரு லட்சம் கோடி ரூபாயைத் தாண்டியுள்ளது. மத்திய அரசு கடந்த சில ஆண்டுகளில் பல்வேறு கொள்கை முன்முயற்சிகளை எடுத்து, சிறு, குறு மற்றும் நடுத்தர நிறுவனங்கள் மற்றும் ஸ்டார்ட் அப்கள் உள்ளிட்ட இந்திய தொழில்துறையினரால் உள்நாட்டு வடிவமைப்பு, மேம்பாடு மற்றும் பாதுகாப்பு உபகரணங்களின் உற்பத்தியை ஊக்குவிக்கும் வகையில் சீர்திருத்தங்களைக் கொண்டு வந்துள்ளது. பாதுகாப்பு மேன்மைக்கான கண்டுபிடிப்புகள் , தொழில்நுட்ப மேம்பாட்டு நிதி , பாதுகாப்பு கையகப்படுத்தல் நடைமுறை  2020 இன் கீழ் மேக் செயல்முறை போன்ற பல்வேறு திட்டங்களின் கீழ் பாதுகாப்பு தொழில்நுட்பத்தை மேம்படுத்துவதற்காக எம்.எஸ்.எம்.இ / ஸ்டார்ட்அப்களின் பங்களிப்பை அரசாங்கம் ஊக்குவிக்கிறது. டிஏபி 2020 எம்.எஸ்.எம்.இ மற்றும் ஸ்டார்ட் அப்களை ஊக்குவிக்க சிறப்பு ஏற்பாடுகளை வழங்குகிறது. மேலும், குறு, சிறு மற்றும் நடுத்தரத் தொழில்களுக்கான பொது கொள்முதல் கொள்கை ஆணை, 2012 டி.பி.எஸ்.யு.க்களில் செயல்படுத்தப்பட்டுள்ளது. சில நிபந்தனைகளின் கீழ் குறு, சிறு மற்றும் நடுத்தர தொழில் ஏலதாரர்களுக்கு விலை முன்னுரிமை வழங்கப்படுகிறது. மேலும், டி.பி.எஸ்.யுக்கள் மற்றும் சேவைகள் 30,000 க்கும் மேற்பட்ட பாதுகாப்பு பொருட்களை 'உள்நாட்டுமயமாக்கலுக்கான ஸ்ரீஜன் போர்ட்டலில்' பதிவேற்றம் செய்துள்ளன, மேலும் எம்.எஸ்.எம்.இ உள்ளிட்ட தொழில்துறையினர் உள்நாட்டுமயமாக்கல் செயல்பாட்டில் பங்குதாரர்களாக மாற முன்வந்துள்ளன.
மேலும், எம்.எஸ்.எம்.இ / ஸ்டார்ட் அப்கள் உள்ளிட்ட தொழில்களை ஈடுபடுத்துவதன் மூலம் பாதுகாப்பு மற்றும் வான்வெளியில் புதுமை மற்றும் தொழில்நுட்ப மேம்பாட்டை ஊக்குவிப்பதற்காக ஏப்ரல் 2018 இல் பாதுகாப்பு சிறப்புக்கான கண்டுபிடிப்புகள்  தொடங்கப்பட்டது. எதிர்கால தொழில்நுட்பங்களுக்கான ஆராய்ச்சி மற்றும் மேம்பாட்டு நடவடிக்கைகளை மேற்கொள்ள ஐடெக்ஸ் மானியங்கள் / நிதி மற்றும் பிற ஆதரவை வழங்குகிறது. எம்.எஸ்.எம்.இ மற்றும் ஸ்டார்ட் அப்கள் உள்ளிட்ட தொழில்துறைகள் பாதுகாப்பு உபகரணங்களின் வடிவமைப்பு, மேம்பாடு மற்றும் உற்பத்தி உள்ளிட்ட பாதுகாப்பு கண்டுபிடிப்பு பணிகளுக்காக ஐடெக்ஸுக்கு உற்சாகமான பதிலை அளித்துள்ளன. தனிப்பட்ட கண்டுபிடிப்பாளர்களால் ஸ்டார்ட் அப்களை உருவாக்குவதை ஊக்குவிப்பதன் மூலமும், ஏற்கனவே உள்ள ஸ்டார்ட் அப்கள் / எம்.எஸ்.எம்.இ.க்களுக்கு வாழ்வாதாரத்திற்கு ஆதரவளிப்பதன் மூலமும் ஐடெக்ஸ் பாதுகாப்பு தொழில்துறை உற்பத்தி சுற்றுச்சூழல் அமைப்பை ஊக்குவித்துள்ளது. இது வேலை வாய்ப்புகளை உருவாக்க வழிவகுத்துள்ளது.
மேலும், எம்.எஸ்.எம்.இ.க்களை பாதுகாப்பு விநியோக சங்கிலிக்குள் கொண்டு வரவும், அதன் மூலம் நாட்டின் பாதுகாப்புத் துறையில் தன்னிறைவை அதிகரிக்கவும், பாதுகாப்பு ஏற்றுமதிக்கு பங்களிக்கவும், பாதுகாப்பு அமைச்சகம் பாதுகாப்புத் துறையில் எம்.எஸ்.எம்.இ.களை ஊக்குவிக்கும் திட்டத்தை உருவாக்கியுள்ளது. இத்திட்டத்தின் கீழ், நாட்டின் பல்வேறு பகுதிகளில் உள்ள தொழில் சங்கங்கள் மற்றும் பிற பங்குதாரர்களுடன் இணைந்து பயிலரங்குகள் / கருத்தரங்குகள் நடத்தப்படுகின்றன.
மக்களவையில் இன்று எழுத்துப்பூர்வமாக அளித்த பதிலில் பாதுகாப்புத் துறை அமைச்சர் திரு அஜய் பட் இத்தகவலைத் தெரிவித்தார்.
-----
ANU/PKV/KPG
(Visitor Counter : 75
நுகர்வோர் நலன், உணவு மற்றும் பொது விநியோகம் அமைச்சகம்
உணவு தானியங்கள் மேலாண்மையில் நவீன தொழில்நுட்பங்கள் பயன்படுத்தப்பட வேண்டும்: மத்திய அமைச்சர் திரு பியூஷ்கோயல்
குறைந்த மனிதத் தலையீடுகள் மற்றும் அதிக வெளிப்படைத் தன்மையை ஏற்படுத்த உணவு தானியங்கள் மேலாண்மை மற்றும் தரக்கட்டுப்பாட்டில் நவீன தொழில்நுட்பங்களைப் பயன்படுத்த வேண்டும் என்று மத்திய உணவு மற்றும் நுகர்வோர் விவகாரங்கள் துறை அமைச்சர் திரு பியூஷ் கோயல் கூறியுள்ளார். லக்னோவில் உத்தரப்பிரதேச மண்டல இந்திய உணவுக் கழகத்தில் ஆய்வு மேற்கொண்டு பேசிய அவர், இந்திய உணவுக் கழகத்தின் செயல்பாடுகள் திறன்மிக்கதாகவும், மேலும் நவீனப்படுத்தவும் அதிகாரிகள் தங்களது ஆலோசனைகளை தெரிவிக்குமாறு அழைப்பு விடுத்தார்.
குறைந்த இடவசதியுடன் கிடங்குகளில் அதிக சேமிப்புத் திறனை ஏற்படுத்துவது தொடர்பாகவும் உணவுக் கழக அதிகாரிகள் தங்களது அனுபவத்தை பயன்படுத்தி செயலாற்ற வேண்டும் என்றும் அவர் கேட்டுக்கொண்டார். நெல் மற்றும் கோதுமை கொள்முதலைப் பொறுத்தவரை இந்திய உணவுக்கழகம் மேலும் அதிக கொள்முதல் நிலையங்களை திறக்க வேண்டும் என்று அவர் அறிவுறுத்தினார்.
உத்தரப்பிரதேசத்தில் கொள்முதல் மையங்களில் மின்னணு பணப்பரிமாற்ற இயந்திரங்களை பயன்படுத்துவதற்கு பாராட்டு தெரிவித்த அவர், பிற மாநிலங்களிலும் இந்த நடைமுறையை பின்பற்ற வேண்டும் என்று கேட்டுக் கொண்டார். இதன்மூலம் விவசாயிகளிடமிருந்து மேற்கொள்ளப்படும் கொள்முதல் நடவடிக்கைகளில் அதிக வெளிப்படைத் தன்மையை ஏற்படுத்த முடியும் என்று அவர் குறிப்பிட்டார். மோசமான நிலையில் உள்ள கிடங்குகள் அனைத்தும் உடனடியாக மேம்படுத்தப்பட வேண்டும் என்றும் திரு பியூஷ்கோயல் வலியுறுத்தினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வாடகைதாரர்கள் மற்றும் உரிமையாளர்களின் உரிமைகளைப் பாதுகாக்கும் மாதிரி வாடகைச் சட்டம்
மாதிரி வாடகைச் சட்டத்திற்கு மத்திய அமைச்சரவை கடந்த ஜூன் மாதம் 2-ம் தேதி ஒப்புதல் அளித்தது. 7-ம் தேதி மாநிலங்கள் மற்றும் யூனியன் பிரதேங்களுக்கு அது அனுப்பப்பட்டது.
கட்டணங்களை வெளிப்படையான முறையில் வாடகைக்கு விடுவதை ஒழுங்குப்படுத்துவதுடன், வாடகைதாரர்கள் மற்றும் உரிமையாளர்களின் நலன்களையும், உரிமைகளையும் பாதுகாக்கும் வகையில், சமன்பாடான நிலையைக் கொண்டு வருதை நோக்கமாகக் கொண்டு “மாதிரி வாடகைச் சட்டம்” உருவாக்கப்பட்டது. இது குறித்து அனைத்து மாநிலங்களிடமும் கருத்துக் கேட்கப்பட்டது. தெரிவித்தக் கருத்துக்கள் மற்றும் ஆலோசனைகளின்படி இறுதி வரைவு உருவாக்கப்பட்டுள்ளது. இச்சட்டம் மாநிலங்கள் மற்றும் யூனியன் பிரதேசங்களுக்குப் பொருந்தக் கூடியதாகும்.
“நிலம் மற்றும் காலனியாக்கம்” மாநில அரசின் அதிகாரத்திற்கு உட்பட்டது என்பதால் மாதிரி வாடகைச் சட்டத்தின் அடிப்டையில் தங்கள் பகுதிக்கு ஏற்ற வாடகைச் சட்டங்களை இயற்றுமாறு மாநிலங்கள் மற்றும் யூனியன் பிரதேசங்கள் அறிவுறுத்தப்பட்டுள்ளதாக மத்திய வீட்டு வசதி மற்றும் நகர்ப்புற வளர்ச்சித்துறை இணை அமைச்சர் திரு கவுசல் கிஷோர் மக்களவையில் எழுத்து மூலம் அளித்த பதிலில் கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779681
(Visitor Counter : 187
சுற்றுச்சூழல் மற்றும் வனத்துறை அமைச்சகம்
பிளாஸ்டிக் உற்பத்தி ஆலைகளை மூடுதல்
குறைந்த அளவு பயன்பாடு கொண்ட மற்றும் அதிகளவு குப்பைகளை குவிக்கக்கூடிய ஒருமுறை மட்டும் பயன்படுத்தக்கூடிய குறிப்பிட்ட பிளாஸ்டிக் பொருட்களுக்கு 2022 ஆம் ஆண்டுக்குள் தடைவிதிப்பது குறித்த பிளாஸ்டிக் கழிவு மேலாண்மை திருத்த விதிமுறைகள் 2021-ஐ மத்திய சுற்றுச்சூழல், வனம் மற்றும் பருவநிலை மாற்றத் துறை 12 ஆகஸ்ட் 2021 அன்று வெளியிட்டுள்ளது.
பிளாஸ்டிக் கேரி பேக்குகளை பொறுத்தவரை அவற்றின் உற்பத்தி, ஏற்றுமதி, சேமித்து வைத்தல், விநியோகித்தல் மற்றும் விற்பனைக்கு தடைவிதிக்க பிளாஸ்டிக் கழிவு மேலாண்மை திருத்த விதிமுறைகள் 2021-ல் வகை செய்யப்பட்டுள்ளது. குறிப்பாக, 75 மைக்ரானுக்கும் குறைவான தடிமன் கொண்ட பிளாஸ்டிக் கேரிபேக்குகளுக்கு 30 செப்டம்பர் 2021 முதல் தடைவிதிக்கப்பட்டுள்ளது. 120 மைக்ரானுக்கும் குறைவான பிளாஸ்டிக் கேரிபேக்குகளுக்கு 31 டிசம்பர் 2022 முதல் தடைவிதிக்கவும் வகை செய்யப்பட்டுள்ளதாக மக்களவையில் கேள்வி ஒன்றுக்கு பதிலளித்த சுற்றுச்சூழல், வனம் மற்றும் பருவநிலை மாற்றத்துறை இணையமைச்சர் திரு அஸ்வினி குமார் சவ்பே தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783418
•••••••••••••••
(Visitor Counter : 216
குடியரசுத் துணைத் தலைவர் செயலகம்
கிராமப்புற தொழில்முனைவோரின் வளர்ச்சி மாற்றமிகு இந்தியாவுக்கு தேவை- குடியரசு துணைத்தலைவர்
சர்வதேச வழிகாட்டி மாநாட்டில் உரை
கிராமப்புற தொழில்முனைவோரின் வளர்ச்சி மாற்றமிகு இந்தியாவுக்கு தேவை என்று இந்திய குடியரசு துணைத்தலைவர் வெங்கையநாயுடு கூறியுள்ளார்
பாரதிய யுவசக்தி அறக்கட்டளை யின் வெள்ளி விழாவை முன்னிட்டு ஒருங்கிணைந்த வளர்ச்சிக்காக இளம் தொழில்முனைவோர் சர்வதேச வழிகாட்டி மாநாடு நடைபெற்றது. இதில் உரையாற்றிய வெங்கையநாயுடு இவ்வாறு கூறினார். இந்த மாநாட்டில் இங்கிலாந்து இளவரசர் மற்றும் பல்வேறு பிரதிநிதிகளும் கலந்துகொண்டனர்.
இன்றைக்கு கிராமப்புற இந்தியா வேகமாக மாற்றம் அடைந்துவருகிறது என்றும் ஊரக இளைஞர்கள் தகவல் விவரங்களை தெரிந்து வைத்துள்ளதாகவும் கூறினார். அத்துடன் கற்றுக்கொள்வதிலும் தொழில் உணர்விலும் அவர்கள் ஆர்வமுடன் இருக்கிறார்கள் என்று கூறிய குடியரசு துணைத்தலைவர், அதுதான் இன்றைக்கு உலகாளாவிய அபிலாஷைகளாக இருக்கிறது என்றும் கூறினார். உலகில் தலைசிறந்த பொருளாதார விரைவு வளர்ச்சி கொண்ட நாடு இந்தியா என்ற இலக்கினை எட்டும் வகையில் மத்திய அரசும், ஒருங்கிணைந்த வளர்ச்சிக்காக தொய்வின்றி பணியாற்றி வருகிறது என்றும் வெங்கைய நாயுடு புகழாரம் சூட்டினார். எழுமின் இந்தியா திட்டம், அடல் புத்தாக்க திட்டம் போன்றவை தொழில் தொடங்குவதற்கான சாதக நிலையை உருவாக்கித் தந்துள்ளது என்றும் அவர் கூறினார்.
தேசிய நகர்புற வாழ்வாதார திட்டத்தின் நோக்கமே நகர்புற ஏழைமக்களின் வறுமையையையும், பாதிப்புகளையும் போக்கி அவர்களுக்கு பலன் அளிக்க கூடிய சுய வேலைவாய்ப்பையும், திறமைக்கு ஏற்ற வேலைவாய்ப்பு சூழ்நிலையையும் வழங்குவதாகும் என்றும் அவர் தெரிவித்தார். ஏழைகள் தொழில் முனைவோராக மாறி வறுமையில் இருந்து வெளிவருவது தான் அரசின் திட்டங்களின் பிரதான நோக்கமாகும் என்று கூறிய குடியரசு துணைத்தலைவர், அவர்களின் திறமைக்கு ஏற்ப அர்த்தமுள்ள மற்றும் நீடித்த வாழ்வாதார உரிமைகளை வழங்குவது தான் இந்த திட்டங்களின் உன்னத நோக்கம் என்றும் தெரிவித்தார்.
இந்த தரப்பு மக்களுக்கு கடன் கிடைப்பதில் உள்ள சிரமங்களை போக்குதல், தொழில்நுட்ப உதவி கிடைத்தல், சந்தைப்படுத்தலில் ஆதரவு அளித்தல், போன்றவை பாரதிய யுவசக்தி அறக்கட்டளை போன்ற அமைப்புகளால் கண்டறியப்பட்டு ஈடுசெய்யப்பட்டு அவர்கள் தொழில் தொடங்குவதற்கு ஊக்கம் அளிக்க வேண்டும் என்றும் அவர் குறிப்பிட்டார். இளைஞர்கள் வேலைதேடுபவர்களாக இருப்பதை மாற்றி அவர்களை வேலை கொடுப்பவர்களாக அதாவது தொழில் முனைவோர்களாக மாற்றுவதில் உள்ள சவால்களை களைந்து முன்னெடுத்து செல்ல வேண்டும் என்றும் அவர் கேட்டுக்கொண்டார். இதேபோல கிராமப்புற இந்தியாவில் வாழ்பவர்களுக்கு கவுரவமான வாழ்வாதாரத்தினை கொடுக்க தேவையான வாய்ப்புகளையும் வழங்க வேண்டும் என்றும் குடியரசு துணைத்தலைவர் வெங்கைய நாயுடு கேட்டுக்கொண்டார்..
குடியரசுத் தலைவர் செயலகம்
நேதாஜி சுபாஷ் சந்திர போசிற்கு குடியரசுத் தலைவர் மரியாதை செலுத்தினார்.
நேதாஜி சுபாஷ் சந்திர போஸின் பிறந்த தினத்தை முன்னிட்டு குடியரசுத் தலைவர் திரு. ராம் நாத் கோவிந்த் இன்று  குடியரசுத் தலைவர் மாளிகையில் மரியாதை செலுத்தினார். குடியரசுத் தலைவர் மாளிகையில் நேதாஜியின் உருவ படத்திற்கு மலர் தூவி அவர் மரியாதை செலுத்தினார்.
பாதுகாப்பு அமைச்சகம்
பாதுகாப்புத் துறை அமைச்சர் திரு ராஜநாத் சிங் இஸ்ரேலின் வெளியுறவுத்துறை அமைச்சர் திரு எலி கோஹன் உடன் சந்திப்பு; இஸ்ரேல் நாட்டு நிறுவனங்கள் இந்தியாவுடன் இணைந்து பாதுகாப்புத் தளவாட உற்பத்தி செய்ய அழைப்பு
அதிநவீன தொழில்நுட்பங்களில் இந்தியாவுடன் இணைந்து பணியாற்ற இஸ்ரேல் விருப்பம்
பாதுகாப்பு துறை அமைச்சர் திரு ராஜ்நாத் சிங் புது தில்லியில் இன்று இஸ்ரேல் நாட்டு வெளியுறவுத்துறை அமைச்சர் திரு எலி கோஹன் தலைமையிலான குழுவினருடன் பேச்சுவார்த்தை நடத்தினார். இந்த சந்திப்பின்போது ராஜ்நாத் சிங் தற்சார்பு இந்தியா கொள்கை மூலம் உள்நாட்டுமயமாக்கல் முயற்சியில் இந்தியாவின் முன்னுரிமை பற்றி எடுத்துரைத்தார். இஸ்ரேல் நிறுவனங்களின் ஒத்துழைப்பிற்கு நன்றி தெரிவித்ததுடன் மேலும் இந்தியாவில் முதலீடு செய்யவும், இந்திய நிறுவனங்களுடன் இணைந்து ராணுவத் தாளவாட உற்பத்தியில் ஈடுபடவும் அழைப்பு விடுத்தார்.
இஸ்ரேலிய வெளியுறவு துறை அமைச்சர், ராஜநாத் சிங் விடுத்த அழைப்பிற்கு நன்றி தெரிவித்துக்கொண்டு இந்தியாவிற்கு ஒத்துழைப்பு நல்குவதோடு, அதி நவீன தொழில்நுட்பங்களில் இந்தியாவுடன் இணைந்து பணியாற்ற விருப்பமும் தெரிவித்தார். இரு அமைச்சர்களும் இரு நாடுகளுக்கு இடையேயான 30 ஆண்டுகால தூதரக உறவை அங்கீகரித்து இதனை மேலும் வலுப்படுத்த இணைந்து பணியாற்ற ஒப்புக்கொண்டனர்.
(Visitor Counter : 182
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.12 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1834669